Brežice, 13. 03. 2019

Na podlagi 5. in 11. člena Pravilnika o tekmovanju v tehniki prodaje, sprejetega 28. 11. 2017 na Združenju šol ekonomskih usmeritev in ekonomskih gimnazij Slovenije in Zvezi srednjih šol in dijaških domov Slovenije, objavljamo:

**RAZPIS 43. DRŽAVNEGA TEKMOVANJA V TEHNIKI PRODAJE,**

**ki bo v četrtek, 11. aprila 2019,**

**na Ekonomski in trgovski šoli Brežice,**

**Bizeljska cesta 45, 8250 Brežice**

Tekmovanja se lahko udeležijo dijakinje in dijaki, ki so redno vpisani v izobraževalni program Trgovec, na srednje poklicnih in strokovnih šolah Republike Slovenije.

Tekmovanje bo potekalo v sedmih tekmovalnih področjih – blagovnih skupinah:

1. konfekcija,
2. živila,
3. kozmetika,
4. veliki gospodinjski aparati,
5. mali gospodinjski aparati,
6. obutev in
7. barve – laki.

Za vsako od tekmovalnih področjih lahko šole prijavijo na tekmovanje po enega tekmovalca. Tekmovanje v vseh razpisanih področjih ni obvezno, zato lahko šola prijavi manj tekmovalcev, kot je razpisano na področjih. Če bi bilo za tekmovalno področje manj kot pet prijav, tekmovanje na tem področju odpade.

Šola organizatorica tekmovanja, to je Ekonomska in trgovska šola Brežice, Bizeljska cesta 45, 8250 Brežice, sprejema prijave do 1. 4. 2019.

Kotizacija za posameznega tekmovalca znaša 18,00 € in se plača po računu, ki ga po tekmovanju izstavi sodelujoči šoli organizator tekmovanja.

V prilogi pošiljamo prijavnico, pravila ocenjevanja ter tekmovalne naloge, ostali obrazci so na spletni strani šole.

Z današnjim razpisom vabimo vse šole na 43. državno tekmovanje iz tehnike prodaje.

Lepo pozdravljeni.

Urška Senica dr. Mojca Tomažin

organizatorica tekmovanja ravnateljica

**43. DRŽAVNO TEKMOVANJE V TEHNIKI PRODAJE – Brežice, 11. april 2019**

**P R O G R A M T E K M O V A N J A**

8.00 - 8.15 Sprejem in registracija tekmovalcev, sprejem članov komisij, ravnateljev,

ostalih sodelujočih in gostov na Ekonomski in trgovski šole Brežice

8.20 Pozdravni nagovor, kratek kulturni program (športna dvorana)

8.45 Srečanje ravnateljev in drugih gostov

Posvet članov ocenjevalnih komisij

Odhod tekmovalcev v učilnice po strokah:

* konfekcija (učilnica angleški jezik 2 – 0.17/pritličje)
* živila (učilnica kemija 1 – 0.15/pritličje)
* kozmetika (učilnica gospodarsko poslovanje 2 – 0.09/pritličje)
* veliki gospodinjski aparati (učilnica slovenski jezik 3 – 1.22/I. nadstropje)
* mali gospodinjski aparati (učilnica slovenski jezik 2 – 1.24/I. nadstropje)
* obutev (učilnica slovenski jezik 1 – 1.25/I. nadstropje)
* barve – laki (učilnica geografija – 1.28 /I. nadstropje)

9.00 Ocenjevalne komisije dajo navodila tekmovalcem o poteku tekmovanja in žrebanje tekmovalnih vprašanj.

9.15 Odhod tekmovalcev in članov komisij s spremljevalci v trgovine

9.30 - 9.10 Priprava tekmovalcev (trgovine)

10.00 – 13.00 Potek tekmovanja

12.00 – 14. 30 Kosilo za udeležence tekmovanja

15.00 – 16.00 Kulturni program in svečana razglasitev (športna dvorana)

**Najboljša učna krivulja je prijazen nasmeh.**

***Douglas Pagels***

Urška Senica dr. Mojca Tomažin

organizatorica tekmovanja ravnateljica

****

***GENERALNI SPONZOR***